
Martfű Város Polgármesterétől
5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
Előterjesztés 
Stoica-Bodor Sára 8. osztályos tanuló Varga Katalin Gimnázium 

Arany János Tehetséggondozó Programjában való részvételére 
Martfű Város Önkormányzata Képviselő-testületének 

2014. november 27-i ülésére
Előkészítette: Herczegné Horváth Eszter irodavezető
Véleményező: Oktatási, Művelődési, Sport, Civil és Egyházi Kapcsolatok Bizottsága

Pénzügyi, Ügyrendi és Városfejlesztési Bizottság

Döntéshozatal: egyszerű többség 
Tárgyalás módja: nyilvános ülés
Tisztelt Képviselő-testület!
A Nemzeti Erőforrás Minisztérium a nyolcadik évfolyamos tanulóknak az idei évben is lehetőséget ad arra, hogy a Hátrányos Helyzetű Tanulók Arany János Tehetséggondozó Programjában részt vehessenek.

A program célja, hogy segítse a hátrányos helyzetű, tehetséges diákok továbbtanulását. 

A program keretében a megyében a Varga Katalin Gimnáziumban kérhetik a tanulók a felvételüket. 

Ahhoz hogy a programban részt vehessen martfűi tanuló, a Képviselő-testületnek döntenie kell a pályázatban való részvételről és a tanuló támogatásáról.

A Képviselő-testület Stoica-Bodor Sára pályázatban való részvételének támogatásával lehetőséget ad a martfűi tanuló AJTP Tehetséggondozó Programban való továbbtanulásához.
Kérem a képviselő-testületet, hogy döntsön a pályázatban való részvételről és a programban való részvétel ideje alatt nyújtott támogatásról.

Határozati javaslat:
Martfű Város Önkormányzata Képviselő-testületének
……./2014. (…….) Ö. határozata

Stoica-Bodor Sára 8. osztályos tanuló Varga Katalin Gimnázium Arany János Tehetséggondozó Programjában való részvételéről 

Martfű Város Önkormányzata Képviselő-testülete megtárgyalta a Stoica-Bodor Sára 8. osztályos tanuló Varga Katalin Gimnázium Arany János Tehetséggondozó Programjában való részvételére vonatkozó előterjesztést, és az alábbiak szerint döntött:

Martfű Város Önkormányzata támogatja, hogy  Stoica-Bodor Sára nyolcadik évfolyamos tanuló Martfű város képviseletében részt vegyen az Arany János Tehetséggondozó Programban. 

Az Önkormányzat vállalja, hogy az általa delegált diák számára a programban való részvétel idejére (maximum 5 tanévre, tanévenként 10 hónapra) 4.000 Ft havi ösztöndíjat nyújt a feltételeknek való megfelelés esetén, oly módon, hogy a gyermekvédelmi és szociális ellátásokról szóló helyi rendelet alapján szociális ösztöndíjat biztosít a tanulónak, melynek fedezetét a költségvetésben biztosítja. 

Felkéri a polgármestert, hogy a tanuló Arany János Tehetséggondozó Programba történő jelentkezéséhez készült pályázatát és a határozatot az alábbi határidőre a tanuló által az első helyen kiválasztott középiskola részére megküldje. 

Határidő: 2014. december 11.

Felelős: Dr. Papp Antal - polgármester

Erről értesülnek: 

1. Jász-Nagykun-Szolnok Megyei Kormányhivatal

2. Képviselő-testület, Helyben
3. Stoica-Bodor Sára törvényes képviselője

3. Pénz- és Adóügyi Iroda, Helyben

Martfű, 2014. november 18.

Dr. Papp Antal 
polgármester

Látta: Szász Éva jegyző

